
TECHNINĖ SPECIFIKACIJA
LOGOPEDO KONSULTACIJOS

I.	INFORMACIJA APIE PROJEKTĄ
1.	Pirkimas vykdomas įgyvendinant projektą “Visos dienos mokyklos paslaugų plėtra ir prieinamumo didinimas Druskininkų savivaldybėje” (Projekto kodas-10-059-K-0012) (toliau – Projektas). Projektas įgyvendinamas pagal 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-02-01 „Įgyvendinti įtraukųjį švietimą“. Projektas finansuojamas  Europos socialinio fondo+ lėšomis.
2.	Pirkimas vykdomas įgyvendinti Projekto 1.4.1 veiklą, kurios metu vaikams bus teikiamos logopedo paslaugos.

II.  BENDROJI DALIS
3. Perkančioji organizacija – Druskininkų švietimo centras (toliau – Perkančioji organizacija).
4. Pirkimo objektas – Logopedo konsultacijos (toliau – Paslauga / konsultacija). BVPŽ kodas – 80340000-9 Specialiojo mokymo paslaugos.
Pirkimas į dalis neskaidomas. Pasiūlymas turi būti pateiktas visai šioje Techninėje specifikacijoje nurodytai apimčiai, neskaidant jos smulkiau. Paslauga teikiama trimis etapais:
4.1.	pirmas (I) etapas – nuo sutarties įsigaliojimo datos iki 2026 m. birželio 30 d.;
4.2.	antras (II) etapas – nuo 2026 m. rugsėjo 1 d. iki 2027 m. birželio 1 d.;
4.3.	trečias (III) etapas – nuo 2027 m. rugsėjo 1 d. iki 2028 m. gegužės 31 d.
Jeigu pirmo (I) ar antro (II) etapo pabaigoje Paslaugos teikėjas neįgyvendina numatyto konsultacijų skaičiaus mokiniui, Konsultacijų teikimo laikotarpis gali būti pratęstas ir konsultacijos baigtos teikti sekančio etapo pradžioje (kitais mokslo metais).
5. Paslaugos tikslas – teikti kvalifikuotą logopedo pagalbą Druskininkų savivaldybės ugdymo įstaigų mokiniams.
6. Paslaugos įgyvendinimo laikotarpis – nuo Sutarties įsigaliojimo datos, bet ne vėliau kaip iki 2028 m. gegužės 31 d. 
7. Druskininkų savivaldybės ugdymo įstaigos ir paslaugų teikimo vietos:
7.1. [bookmark: _Hlk212809292]Druskininkų „Ryto“ gimnazija, adresu Klonio g. 2, Druskininkai;
7.2. Druskininkų „Saulės“ pagrindinė mokykla, adresu Ateities g. 13, Druskininkai;
7.3. Druskininkų „Atgimimo“ mokykla, adresu M. K. Čiurlionio g. 92, Druskininkai;
7.4. Druskininkų savivaldybės Viečiūnų progimnazija, adresu Jaunystės g. 8, Viečiūnų mstl., Druskininkų sav.;
7.5. Druskininkų savivaldybės Leipalingio progimnazija, adresu Alėjos g. 26, Leipalingio mstl., Druskininkų sav.
8. Paslaugos gavėjai – 90 (devyniasdešimt) Druskininkų savivaldybės ugdymo įstaigų, dalyvaujančių 7 punkte nurodytame aprašomame projekte, mokinių (toliau – Paslaugos gavėjas / mokinys). Bendras suteiktų konsultacijų skaičius yra 1080 (vienas tūkstantis aštuoniasdešimt) akademinių valandų:
8.1. pirmame (I) etape – 20 (dvidešimt) mokiniai – 240 ak. val.;
8.2. antrame (II) etape – 35 (trisdešimt penki) mokiniai – 420 ak. val.;
8.3. trečiame (III) etape – 35 (trisdešimt penki) mokiniai – 420 ak. val.
9. Paslaugos teikėjas – fizinis arba juridinis asmuo teikiantis Logopedo paslaugas (toliau – teikėjas / logopedas)
10. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu. Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

III. REIKALAVIMAI PASLAUGAI
11. Paslaugos metu teikiamos logopedo paslaugos, kurios organizuojamos individualių kontaktinių konsultacijų būdu, toje Druskininkų savivaldybės ugdymo įstaigoje, kurioje mokosi Paslaugos gavėjas (per 2025-2028 mokslo metus Paslauga turi būti suteikta 90 (devyniasdešimčiai) mokinių). Mokinių sąrašų sudarymu rūpinasi Perkančioji organizacija.
12. Vienam mokiniui turi būti suteiktos 4 konsultacijos per mėnesį, iš viso vienam mokiniui suteikiama 12 konsultacijų per 3 mėnesius (t. y. 12 savaičių), bet ne dažniau, kaip 2 kartus per savaitę. Vienos konsultacijos trukmė – viena akademinė valanda (45 minutės). Iš viso per 2025-2028 mokslo metus turi būti suteikta 1080 ak. val. konsultacijų.
13. Konsultacijos teikiamos konkrečioje ugdymo įstaigoje, pasibaigus formaliajam ugdymui ir ne ilgiau kaip iki 17.30 val. Paslaugos neteikiamos mokinių atostogų metu.
14. Teikėjas turi sudaryti konsultacijų grafiką (toliau – grafikas) ne trumpesniam, kaip 12 (dvylikos) savaičių laikotarpiui. Grafikas turi būti suderintas su Perkančiąja organizacija raštu likus ne mažiau kaip 5 d. d. iki Paslaugos teikimo pradžios kiekviename etape. Teikėjas apie grafiko keitimą ir koregavimą turi informuoti Perkančiąją organizaciją raštu iš anksto bet ne vėliau kaip prieš 1 d. d. iki keičiamų konsultacijų pradžios bei gauti rašytinį Perkančiosios organizacijos pritarimą. Esant nenumatytoms aplinkybėms (teikėjo/subteikėjo liga, darbo santykių pabaiga ir pan.), Perkančioji organizacija ir Teikėjas turi teisę susitarti dėl trumpesnių informavimo terminų.
15. Teikėjas turės atlikti mokinių logopedinį vertinimą pirmos ir dvyliktos (paskutinės) konsultacijos dieną. Užpildytos anketos (Techninės specifikacijos 2.1 priedas – Mokinių kalbėjimo, kalbos ir komunikacijos įvertinimo kortelė) (toliau – anketa) Perkančiajai organizacijai perduodamos ne vėliau kaip praėjus 5 d. d. po dvyliktos (paskutinės) konsultacijos su mokiniu.
16. Teikėjas turi sketi konsultacijas gaunančių mokinių lankomumą ir pildyti Techninės specifikacijos 2.2 priedą – Dalyvių sąrašas). Kiekvienai Druskininkų savivaldybės ugdymo įstaigai pildomas atskiras Dalyvių sąrašas. Turi būti sudaroma galimybė Perkančiajai organizacijai tikrinti dalyvių lankomumą.
17. Užpildytas Dalyvių sąrašas (-ai) kartu su Paslaugų perdavimo-priėmimo aktu Perkančiajai organizacijai perduodamas ne dažniau kaip 1 (vieną) kartą per mėnesį. Perkančioji organizacija įsipareigoja priimti tinkamai ir faktiškai suteiktas Paslaugas, pasirašydama Paslaugų perdavimo-priėmimo aktą ne vėliau kaip per 5 (penkias) darbo dienas nuo Teikėjo kreipimosi dienos arba per šį terminą nurodo suteiktų Paslaugų trūkumus. Abiem Sutarties šalims pasirašius Paslaugų perdavimo-priėmimo aktą, Teikėjas ne vėliau kaip per 2 (dvi) darbo dienas pateikia sąskaitą apmokėjimui.

